open-index/open-wikipedia-markdown huggingface dataset:
Telenor Inpli

Telenor Inpli (tidligere Datametrix) er et norsk aksjeselskap som eies av Telenor ASA. Selskapet tilbyr nettverksløsninger, sikkerhetstjenester og sammhandlingsløsninger. Telenor Inpli ble etablert i 1982 (da som Datametrix) og har ca. 420 ansatte. Hovedkontoret ligger i Grenseveien&nbsp;95 på Etterstad i Oslo. Selskapet etablerte i 2013 datterselskapet Daxcom AB i Sverige, og kjøpte i 2017 svenske Network Services. Daxcom og Network Services har nå byttet navn til Telenor Inpli.

## Regionkontorer
Ved siden av hovedkontoret i Oslo har Telenor Inpli fire regionkontorer:
* Bergen
* Stavanger
* Trondheim
* Ålesund

I tillegg har selskapet kontorer i sverige i Stockholm, Malmø og Göteborg.

## Referanser


## Eksterne lenker
*
Liste over dyr i norrøn mytologi

**Liste over dyr i norrøn mytologi** inneholder navn på dyrefigurer som omtales i den norrøne mytologien. For enkelte av figurene kan det være vanskelig å si om det er personifiserte guder (æser) eller jotner i dyreham, eller om det dreier seg om dyr.

## Mytologiens primærkilder
De tidligste kildene for de ulike figurene i norrøn mytologi er skaldediktene, som Ynglingatal og Haustlong av Tjodolv den kvinværske og Håkonarmål av Øyvind Skaldespiller. Viktigere for å se sammenheng i det mytologiske bildet er de to samlingene av eddadikt Den eldre Edda og Den yngre Edda. *[[Gylvaginning]]*, første del av den yngre (Snorre-)Edda gir oversikten, og lista er supplert noe med andre kilder.

## Avgrensing av lista
Lista omfatter de dyrefigurene som omtales i kildene Den eldre Edda, Den yngre Edda og fornaldersagaene. 

## Liste

*

==Litteratur==
* [[Vera Henriksen]]. *Verdenstreet, mennesker og makter i Odins tid*. Aschehoug forlag, 1984. ISBN 82-03-11374-5 ([http://urn.nb.no/URN:NBN:no-nb_digibok_2009042300083 ebok av 1993-utgaven fra bokhylla.no])
* [[Hilda Ellis Davidson|H.R. Ellis Davidson]]. *Nordisk mytologi*. Bokklubben, 1984. ISBN 82-525-1089-2
* Anders Bæksted. *Nordiske guder og helter*. Aschehoug, 2002. ISBN 82-03-22632-9
* [[Den eldre Edda|*Eddakvede*]]. Oversatt av [[Ivar Mortensson-Egnund]]. Samlaget, 1974. ([[Norrøne bokverk]]; 21) ISBN 82-521-0385-5
* *Den yngre Edda''. Oversatt av Erik Eggen ; innleiing av Hallvard Magerøy. Samlaget, 1974. (Norrøne bokverk; 42) ISBN 82-521-0163-1
Rhizoplatodes

* Se systematisk inndeling

***Rhizoplatodes*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (ca. 20 millimeter), avlange, svarte hornbiller. Kroppsformen er litt flat. Dekkvingene er mørkt rødbrune hos *R. castaneipennis*. Hannen har et kort horn på hodet.

## Utbredelse
Slekten er utbredt i Afrika (Gabon, Namibia og Sør-Afrika).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Rhizoplatodes* Péringuey, 1901
******** *[[Rhizoplatodes castaneipennis]]* (Boheman, 1857)
******** *[[Rhizoplatodes cherlonneixi]]* Dechambre, 1997

## Kilder
* Dynastidae du monde- sjekkliste over artene 

## Eksterne lenker
* Bilde av ''Rhizoplatodes castaneipennis'' 
* Bilder av ''Rhizoplatodes cherlonneixi''
*
Trioplus

* Se systematisk inndeling

***Trioplus*** er en slekt av biller som hører til gruppen hornbiller i familien skarabider (Scarabaeidae).

## Utseende
En middelsstor, blankt svart hornbille. Hannen har to nokså lange horn på hodet, og pronotum er uthulet foran med fire spisse knøler langs kanten at uthulingen. I midten er det en ganske dyp, jevnbred, kraftig punktert midtfure. Dekkvingene har markerte punktrader.

## Utbredelse
Arten er beskrevet fra Brasil og er også kjent fra Paraguay.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Trioplus* Burmeister, 1847
******** *[[Trioplus cylindricus]]* (Mannerheim, 1829)

## Kilder
* Dynastidae du monde- sjekkliste over artene

## Eksterne lenker
* Bilde av hannen
* Bilde av hannen
*
Amblyodus

* Se systematisk inndeling

***Amblyodus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, avlange, blankt svarte hornbiller. Hannene er lette å kjenne på sine kraftige horn (kan minne om en geit eller steinbukk). Hannen har to nokså lange, krumme horn som krummer seg oppover og utover. Pronotum er kraftig uthulet foran, uthulningen kan dekke det meste av flaten og er kraftig punktert. Dekkvingene har rader av grove punkter.

## Utbredelse
Slekten er utbredt i Mellom- og Sør-Amerika (Costa Rica, Panama, Brasil og Peru).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Amblyodus* Westwood, 1878
******** *[[Amblyodus castroi]]* Grossi & Grossi, 2011
******** *[[Amblyodus taurus]]* Westwood, 1878

## Kilder
* Grossi, P.C. og Grossi, E.J. (2011) A new species of *Amblyodus* Westwood, 1878 (Coleoptera, Melolonthidae, Dynastinae) from South America. ZooKeys 12: 21-28. http://www.ncbi.nlm.nih.gov/pubmed/21594138
* Dynastidae du monde- sjekkliste over artene 
* Liste over artene

## Eksterne lenker
*
Dronningstarr

**Dronningstarr**, (*Carex pseudocyperus*) er en gulgrønn starrart med skarpt trekantet stengel som har blader helt til tops. Bladene er flate og 6-12 mm brede. Ulike aks, hanaks øverst og 3-6 hengende hunaks på tynne stilker. Frukten er gulgrønn, glinsende og bøyd bakover som moden. Nebbtenner sprikende, 1 mm lange. Blomstrer fra juni til juli.

## Vekstmiljø
Kanten av vannpytter, grøfter og orekratt.
 
## Utbredelse
I nesten hele Europa. Norge, i lavlandet fra Tromøy og Hvaler til Ringsaker.

## Galleri

File:Carex pseudocyperus 001.JPG|
File:Carex pseudocyperus 002.JPG|
File:Carex pseudocyperus 003.JPG|
File:Carex pseudocyperus 004.JPG|
File:Carex pseudocyperus.jpeg|


## Referanser




## Eksterne lenker
* 
* https://web.archive.org/web/20140226123030/http://naturarkivet.no/species/Carex_pseudocyperus.html
* http://www2.artsdatabanken.no/rodlistesokArtsinformasjon.aspx?artsID=14797
* http://www.kristvi.net/flora/D/dronningstarr.htm
* https://web.archive.org/web/20140226123033/http://naturarkivet.no/view/17c38efec83fbd5ca122bb7d6c0f48ad.html
* https://web.archive.org/web/20140219103928/http://69.195.124.96/~arildkro/2011/07/28/dronningstarr/
* http://www.markblomster.com/Markblomster/Flora/D/Dronningstarr.html
* http://floragutt.com/Dronningstarr.htm
Sylvanus Dung Dung

**Sylvanus Dung Dung** (født 27. januar 1949), indisk landhockeyspiller som deltok i de olympiske leker 1980 i Moskva.   
       
Dung ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Dung spilte fem kamper i OL-turneringen.

## OL-medaljer
* 1980  Moskva -  **Gull** i landhockey, menn  India

## Eksterne lenker
*
Juan Amat

**Juan Amat Fontanals** (født 10. juli 1946 i Terrassa, død 11. mai 2022), spansk landhockeyspiller som deltok i de olympiske leker 1968 i Mexico by, 1972 i München, 1976 i Montréal og 1980 i Moskva.
      
Amat vant en olympisk sølvmedalje i landhockey under OL 1980 i Moskva. Han var med på det spanske laget som kom på andreplass i landhockeyturneringen bak India. Spania vant den innledende runden der alle seks lagene spilte en enkeltserie, de vil si alle lagene møttes en gang. I finalen møtte de India som ble nummer to i den innledende runden. Spania tapte finalem med 3-4. Amat spilte seks kamper og scoret seksten mål i OL-turneringen. Han var turneringes topscorer, i kampen mot Cuba scoret han åtte av Spanias elleve mål.

## OL-medaljer
* 1980  Moskva -  Sølv i landhockey, menn  Spania
    
## Referanser


## Eksterne lenker
*
Syrichthomorphus

* Se systematisk inndeling

***Syrichthomorphus*** er en slekt av biller som hører til gruppen hornbiller i familien skarabider (Scarabaeidae).

## Utseende
En nokså liten, bred, blankt brunsvart hornbille. Oversiden er tett og kraftig punktert. Hos hunnen har hodet korte horn på "snuten" og ett på hver side. Pronotum er hvelvet med et kort horn midt på forkanten, bak dette en nokså dyp og bred lengdefure. Pronotum har en brem av oransje hår på bakkanten. Dekkvingene er jevnbrede med litt uregelmessige rader av grove punkter. Hannen ligner hunnen, men hornene på hode og pronotum er lengre, og punktradene på dekkvingene finere.

## Levevis
Artsnavnet skulle tyde på at denne arten er knyttet til termitter.

## Utbredelse
Slekten er utbredt i Sør-Afrika.

## Systematisk inndeling
Arten ble beskrevet ut fra et hunn-eksemplar, mens hannen har fått navnet *Australocus bicornutus* (først plassert i Pentodontini). Dette ble først oppdaget i 2014 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Syrichthomorphus* Péringuey, 1901
******** *[[Syrichthomorphus termitophilus]]* Péringuey, 1901 (Synonym *Australocus bicornutus* Dupuis, 2010)

## Referanser


## Kilder
* Dynastidae du monde- sjekkliste over artene

## Eksterne lenker
*
Archophanes

* Se systematisk inndeling

***Archophanes*** er en slekt av biller som hører til gruppen hornbiller i familien skarabider (Scarabaeidae).

## Utseende
En stor (gjerne 40-45 millimeter) og svært kraftig, svart hornbille. Oversiden er litt læraktig. Hannen har et kort, spisst horn på hodet, på pronotum har den et mer eller mindre butt horn av varierende lengde på hver side, mellom disse sidehornene er det kraftig uthulet. Dekkvingene har kraftige punktrader.

## Utbredelse
Arten er utbredt i tropisk Afrika (Kongo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Archophanes* Kolbe, 1905
******** *[[Archophanes cratericollis]]* (Fairmaire, 1894)

## Eksterne lenker
* Bilde av arten
*
Velforening

En **velforening** er en sammenslutning av beboere innenfor et avgrenset boområde, for eksempel et byggefelt eller en grend, som har gått sammen for i fellesskap å skape et bedre og sikrere bo- og nærmiljø i sitt område. Det er en forening som ikke er basert på særinteresser, men ser området som en helhet og tar opp de utfordringer nærmiljøet står overfor. Foreningen skal ha vedtekter og et styre, en demokratisk oppbygging, holde generalforsamling /årsmøte og valg på tillitspersoner.

## Norge
Velforeningers historie strekker seg tilbake til stiftelsen av «Det nyttige Selskap» i Bergen i 1776. Rundt 1814 ble de kalt sogneselskaper. Oppgaver og funksjoner har endret seg gjennom tidene. Opprinnelsen til dagens utgave stammer trolig fra slutten av forrige århundre. Velforeninger hadde ikke minst ansvar for etablering av vei, vann og kloakk på 1920- og 30- tallet før dette ble kommunale oppgaver. Det skjedde en stor vekst i antall nye velforeninger på 1970-tallet, med særlig sterk økning på 1980-tallet. I dag har en del av de kommunale oppgaver blir ført tilbake til velforeninger - for eksempel belysning, brøyting og vedlikehold av veier.

Norske velforeninger ble i 1974 organisert i Norges Velforbund. Etter en konflikt internt i organisasjonen ble den begjært konkurs den 3. mars 2010. I 2010 be det dannet to konkurrerende foreninger for norske vel, Velforbundet og Vellenes Fellesorganisasjon. I 2016 ble Velforbundet og Vellenes Fellesorganisasjon slått sammen og alle medlemmene gikk nå over til det som er Norges eneste paraplyorganisasjon for velforeninger, Vellenes Fellesorganisasjon.

### Kjennetegn
En velforening er befolkningens talerør og har et mangfold av oppgaver som kun begrenses av vellets eget initiativ. Dette spenner fra små dugnader, anlegg av turveier, lekeplasser til mer omfattende og store aktiviteter. Velforeninger er også en viktig lokal høringsinstans for kommunen i saker som berører velområdet - ikke minst i forbindelse med kommuneplanene og plan- og bygningsloven.

Eksempler på oppgaver er:
*Dugnadsarbeid i forbindelse med vedlikehold og for å holde det rent og trivelig i nærmiljøet
* Arbeide med trafikksikkerhet, et trygt bomiljø - nabohjelp, samt frivillig brannvern og annen beredskap
* Opprettelse, ansvar for, samt vedlikehold av lekeplasser og nærmiljøanlegg.
* Drift av samfunnshus/grendehus, barnehage og ungdomsklubb
* Arrangør av sosiale sammenkomster som 17. mai, St. Hans, juletretenning, juletrefest, juleverksted, ungdoms-diskotek, pensjonisttreff og ture
* En sterk pådriver i kampen om å bevare viktige lokale institusjoner som skole, postkontor og nærmiljøforretninger
* Uttalelser til kommunen og andre om fremlagte planer og forslag
* Rydding av lekeområder, turveier og stier
* Søke kommunen eller andre om støtte til tiltak til friluftsliv i nærområdet

## Referanser
Torbjørn Øverland Amundsen

**Torbjørn Øverland Amundsen** (født 3. januar 1979)  er en norsk forfatter,  oppvokst i Ålgård, men bosatt i Oslo.

Amundsen er utdannet som sivilingeniør innen kommunikasjonsteknologi, men har også studert psykologi og filosofi. 

Hans debutbok ungdomsromanen *Bian Shen* var en fantasy-roman, også myntet på voksne lesere. Den er tenkt som den første i en trilogi.

## Bibliografi
* 2013: *Bian Shen*, fantasy-roman 

## Referanser


## Eksterne lenker
* Presentasjon av Torbjørn Øverland Amundsen i Forfatterkatalogen på Forfattersentrums nettsider
* Presentasjon på Gyldendal Norsk forlags nettsider
Stevie Starr

**Stevie Starr** (født 1962) er en britisk underholdningsartist som er kjent for å sin særegne evne å kunne svelge gjenstander. På engelsk kalles en slik svelger en «regurgitator». I denne profesjonen svelger han ting som mynter, biljardballer, gullfisker, tørt sukker, lyspærer, ringer, hengelåser og lignende, for etter å gulpe dem opp igjen. Noen av triksene hans har vært så utrolige at enkelte mener han er en illusjonist.

Han har deltatt på Britain's Got Talent i Storbritannia hvor han kom til semifinalen, Česko Slovensko má talent i Tsjekkia hvor han nådde finaleplass, Das Supertalent i Tyskland og Italia's Got Talent i Italia hvor han nådde semifinalen. I tillegg har han hatt opptredener på en rekke andre TV-programmer som *[[Jay Leno|The Tonight Show with Jay Leno]]*, *[[Late Show with David Letterman]]*, og *[[Late Night with Jimmy Fallon]]*.

I henhold til hans presentasjoner og en offisiell biografi, vokste Starr opp i et barnehjem i Glasgow i Skottland. Han hevder å ha utviklet sitt talent for å svelge ting for å kunne gjemme penger, og stjele godteri fra butikkene, og underholde klassen ved å svelge kritt. Han hevder selv at han er verdens eneste «regurgitator», skjønt lignende framføringer har eksistert i moderne og historiske show knyttet til frikshow-tradisjonen.

## Referanser


## Eksterne lenker
*
Kongedømmet Polen (1385–1569)

**Kongedømmet Polen** (polsk: *Królestwo Polskie*, latin: *Regnum Poloniae*) var en polsk stat som ble skapt i 1385 gjennom Krevounionen, hvor Polen og Storhertugdømmet Litauen fikk felles monark i personalunionen Polen-Litauen. Under de kongelige valg i Polen ble det fra begge stater valgt de samme personene, eller medlemmer fra de samme kongelige familier. Unionen ble forsterket gjennom Lublinunionen i 1569. Den ble etterfulgt av avslutningen på Huset Jagello, som hadde regjert Polen i to århundrer.

## Eksterne lenker
*
Kisselbergmosen naturreservat

**Kisselbergmosen naturreservat** ligger like vest for fylkesvei 21, helt nord i Marker kommune.
Områdets utgjøres i hovedsak av myr, og de viktigste kvaliteter i vernesammenheng er myrenes varierte hydrotopografiske oppbygning; ombrotrofe myrer med minerotrofe områder i kantene.

## Referanser
Patrik Fahlgren

**Patrik Fahlgren** (født 27. juni 1985 i Partille) er en svensk håndballspiller som for tiden spiller for det tyske klubblaget MT Melsungen i Bundesligaen i håndball for menn. Han er høyrehent og spiller i angrep som back.

Fahlgren spiller også på landslaget i håndball for Sverige og har deltatt blant annet under Håndball-VM 2009 og Håndball-EM 2014. 

## Klubber
*   (moderklubb–2009)
*   (2009–2011)
*   (2011–)

## Eksterne lenker
*
Rafael Garralda

**Rafael Garralda Garre** (født 21. januar 1956), spansk landhockeyspiller som deltok i de olympiske leker  1980 i Moskva.
   
Garralda vant en olympisk sølvmedalje i landhockey under OL 1980 i Moskva. Han var med på det spanske laget som kom på andreplass i landhockeyturneringen bak India. Spania vant den innledende runden der alle seks lagene spilte en enkeltserie, de vil si alle lagene møttes en gang. I finalen møtte de India som ble nummer to i den innledende runden. Spania tapte finalem med 3-4. Garralda spilte seks kamper og scoret ett mål i OL-turneringen.

## OL-medaljer
* 1980  Moskva -  Sølv i landhockey, menn  Spania

## Referanser


## Eksterne lenker
*
Trollmann med bil

***Trollmann med bil*** er et musikkalbum med The Teddybears, utgitt i 2013.

## Sporliste

# «Trollmann med bil» (Jan Holberg)
# «Monica og Mona» (Jan Holberg)
# «I skyggen av et tre» (Martin Kopperud)
# «Fattigmann» (Jan Holberg)
# «Åttogfemti Oldsmobile» (Jan Holberg)
# «Jeg må nå et fly» (Martin Kopperud)
# «Gøran» (Jan Holberg)
# «Du er blitt så lik far din» (Jan Holberg)
# «Johnnys garasje» (Martin Kopperud)
# «Mariann» (Jan Holberg)
# «Buon giorno Italia» (Jan Holberg)
# «Sing Sailor» (Martin Kopperud)
# «Så lenge sola skinner gratis» (Jan Holberg)
# «Sommerminner» (Jan Holberg)
## Medvirkende
### The Teddybears
* Jan Holberg - vokal, gitar, låtskriver
* Martin Kopperud - vokal, trommer, munnspill, plystring, sax-kazoo, låtskriver
* Øystein Mora - vokal, bass
### Øvrige
* Alf Teigen - tekniker, miksing
* Dan Vikan - tekniker, miksing 
## Utgaver
*Tylden / Hell's Bells Records - CD utgitt 2013
Sidney Sonnino

**Sidney Sonnino** (født 11. mars 1847 i Pisa, død 24. november 1922 i Roma) var en italiensk baron, diplomat og politiker. Han var Italias statsminister i to perioder og Italias utenriksminister under fredskonferansen i Paris i 1919. Sonnino og daværende italienske statsminister Orlando kom hjem fra forhandlingene i Paris med dårlige resultater. De hadde blant annet mislyktes i forøket på å beholde Fiume innenfor Italias grenser mot Dalmatia. Orlandos regjering med Sonnino som utenriksminister, gikk deretter av og Sonnino forlot politikken for godt. 
## Æresbevisninger
* Italias kroneorden
* Sankt Mauritius' og Sankt Lasarus' orden
## Referanser

## Eksterne lenker
*
Jørgen Beck

**Jørgen Beck** (1914–1991) var en dansk skuespiller.

## Filmografi
* 1956 : *[[Hvad vil De ha'?]]*
* 1958 : *[[Pigen og vandpytten]]*
* 1958 : *[[Seksdagesløbet]]*
* 1959 : *[[Vi er allesammen tossede]]*
* 1960 : *[[Telefonen ringer]]*
* 1962 : *[[Det tossede paradis]]*
* 1963 : *[[Vi har det jo dejligt]]*
* 1963 : *[[Sikke'n familie]]*
* 1964 : *[[Når enden er go']]*
* 1966 : *[[Der var engang en krig]]*
* 1977 : *[[Jeg er sgu min egen]]*
* 1969 : *[[The Man Who Thought Life]]*
* 1975 : *[[Ellens sang]]*
* 1975 : *[[Kun sandheden]]*
* 1975 : *[[Olsen-banden på sporet]]*
* 1976 : *[[Affæren i Mølleby]]*

## Referanser


## Eksterne lenker
*
Deeveyidae

**Deeveyidae** er en mulig kandidat av to familier (og respektive overfamilier) av underordenen Halocypridina av ordenen Halocyprida innenfor gruppen Myodocopa, en gruppe muslingkreps som er små krepsdyr. Gruppen har 33 slekter og minst 194 arter - flere om man anvender alternativ taksonomi. En sikker familie til denne overfamilien er Halocyprididae med minst 18 arter.

Gruppens arter har et sjette par med bein, mens Cladopina-artene ikke har et synlig sjette beinpar.
Gruppens arter for øvrig mykt skall *(carapax)* på overkroppen *(thorax)* og lang ytter-gren (i stedet for lang inner-gren) på andre antenne-par. Antennen sitter på et feste som mangler den nebb-liknende utveksten (rostrum) som vi finner hos Myodocopida. Dessuten er 5. og 7. ledd av underkroppen annerledes enn hos Myodocopida. Individene er som regel meget små. Alle artene i gruppen lever i saltvann.

## Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i *[[Catalogue of Life]]*:, mens detaljene, slektene og artene her følger *WoRMS*-databasen.

* Rekke: krepsdyr (Crustacea) - 67.000 arter Brünnich, 1772
** Klasse muslingkreps (Ostracoda) - 4 ordener, 13.000 arter Latreille, 1802
*** Underklasse Myodocopa  Sars, 1866
**** Orden Halocyprida - 2 underordener, 3 familier, 45 slekter, 241 arter Dana, 1853
***** Underorden Halocypridina
****** Overfamilie Halocypridoidea
******* Familie **Deeveyidae** - 2 slekter, 18 arter Kornicker & Iliffe, 1985
******** *Slekt [[Deeveya]]* - 7 arter Kornicker & Iliffe, 1985
********* *[[Deeveya bransoni]]* Kornicker & Palmer, 1987
********* *[[Deeveya exleyi]]* Kornicker & Iliffe, 1998
********* *[[Deeveya hirpex]]* Kornicker, Yager & Williams, 1990
********* *[[Deeveya jillae]]* Kornicker & Iliffe, 1989
********* *[[Deeveya medix]]* Kornicker, Yager & Williams, 1990
********* *[[Deeveya spiralis]]* Kornicker & Iliffe, 1985
********* *[[Deeveya styrax]]* Kornicker, Yager & Williams, 1990
******** *Slekt [[Spelaeoecia]] - 11 arter* Angel & Iliffe, 1987 
********* *[[Spelaeoecia barri]]* Kornicker in Kornicker & Barr, 1997
********* *[[Spelaeoecia bermudensis]]* Angel & Iliffe, 1987
********* *[[Spelaeoecia capax]]* Kornicker in Kornicker, Yager & Williams, 1990
********* *[[Spelaeoecia cubensis]]* Kornicker & Yager, 1996
********* *[[Spelaeoecia hex]]* Kornicker, Iliffe & Harrison-Nelson, 2007
********* *[[Spelaeoecia jamaicensis]]* Kornicker & Iliffe, 1992
********* *[[Spelaeoecia mayan]]* Kornicker & Iliffe, 1998
********* *[[Spelaeoecia parkeri]]* Kornicker, Iliffe & Harrison-Nelson, 2002
********* *[[Spelaeoecia sagax]]* Kornicker in Kornicker, Yager & Williams, 1990
********* *[[Spelaeoecia saturno]]* Kornicker & Yager, 2002
********* *[[Spelaeoecia styx]]* Kornicker in Kornicker, Yager & Williams, 1990

## Referanser


## Eksterne lenker
*
Vjatsjeslav Lampejev

**Vjatsjeslav Frolovisj Lampejev** (russisk: Вячеслав Фролович Лампеев født 3. januar 1952 i Uljanovsk, død 15. november 2003) var en sovjetisk landhockeyspiller som deltok i de olympiske leker 1980 i Moskva.

Lampejev vant en olympisk bronsemedalje i landhockey under Sommer-OL 1980 i Moskva. Han var med på det sovjetiske laget som kom på tredjeplass landhockeyturneringen bak India og Spania. Seks lag deltok og det ble spilt en innledende enkeltserie der alle lagene møttes én gang. Sovjetunionen kom på tredjeplass og fikk møte Polen som ble nummer fire i en bronsefinale. Sovjetunionen vant bronsefinalen med 2-1. Lampejev spilte seks kamper og scoret ni mål i OL-turneringen, han scoret begge målene i bronsefinalen.

## OL-medaljer
* 1980  Moskva -  Bronse i landhockey, menn  Sovjetunionen

## Eksterne lenker
*
Emil Bekkevold

**Emil Bekkevold** (født 1981) er en norsk gitarist, banjoist, komponist, produsent og lydtekniker.

Han er utdannet ved Musikkonservatoriet i Tromsø, Universitetet i Tromsø, Toneheim og Musikk Instrument Akademiet (MIA) i Sarpsborg.

Bekkevold har hatt en sentral rolle i det nordnorske musikklivet, både som utøvende musiker og som produsent og lydtekniker. Han har medvirket på en rekke plateutgivelser innen ulike sjangre, og har samarbeidet med blant andre Tore Morten Andreassen, Anne Nymo Trulsen,  K.M. Myrland, Anneli Drecker, Boknakaran og Blått & Rått.

Han er vokalist, låtskriver og banjoist i det progressive bluegrassbandet Neograss, der han har vært en av hoveddrivkreftene siden starten.

Bekkevold er også en del av det eksperimentelle musikkprosjektet Duo Holistique, som har fått bred medieomtale for sine konseptuelle utgivelser og performative uttrykk.  

Ved siden av sin kunstneriske virksomhet er Bekkevold direktør for plateselskapet Neovision, som gir ut musikk innen et bredt spekter av uttrykk, med særlig vekt på eksperimentell, improvisert og sjangeroverskridende musikk.  

## Diskografi
### Neograss
* *[[The Sea of Tranquility]]* (2010)
* *[[Smokey Reeds the Bandit]]* (2011)
* *[[Atlantis (Neograss-album)|Atlantis]]* (2011)
* *[[The Lost World (Neograss-album)|The Lost World]]* (2012)
* *[[Overtru fra Yttersia]]* (2012)
* *[[Live in Tromsø 2012]]* (2012)
* *[[Draumkvedet (Neograss-album)|Draumkvedet]]* (2015)
* *[[Talisman (Neograss-album)|Talisman]]* (2021)

### Duo Holistique
* *[[Musique Pour Urinoirs]]* (2013)
* *[[Musique Pour Urinoirs II]]* (2013)
* *[[Musique Pour Urinoirs III]]* (2014)
* *[[Le Duo (Duo Holistique-EP)|Le Duo]]* (2014)
* *[[Nous allons à Nashville]]* (2014)
* *[[Le Bizarre]]* (2014)
* *[[Approaching Le Russe]]* (2017)
* *[[Draumkvedet (Duo Holistique-album)|Draumkvedet]]* (2017)
* *[[Muzak Intellectuelle]]* (2017)

### Andre utgivelser

* Barents Band – *The Extraordinary Adventures of Mr. West in the Land of the Bolsheviks – Live Movie Soundtrack 2012* (2013)
**Max Mackhé & Gumpegoddi Gerilja* (2014)
**Elin Oskal & Bïerjen-Maahke - [[Till en renskötare]]* (2017)

### Medvirkning (utvalg)
* K.M. Myrland: *[[Sjelespor]]* (2010)
* Tonje Unstad: *[[Mygga og flua]]* (2011)
* Kaia: *[[La La La (Kaia-album)|La La La]]* (2011)
* Tore Morten Andreassen: *[[Ord og stemninger (feat. Prosjekt Obstfelder)|Ord og stemninger]]* (2011)
* Odd Erik Rude: *[[Still Present (Odd Erik Rude-album)|Still Present]]* (2011)
* The Considerate Lovers: *[[Young & True]]* (2012)
* Heimen: *[[God Knows]]* (2013)
* Blått & Rått: *[[Stifinner (album)|Stifinner]]* (2013)
* Glimmer: *[[Rætt skal være rætt]]* (2013)
* Anneli Drecker: *[[Rocks & Straws]]* (2015)
* Hallvard Birkeland: *[[Songar]]* (2015)
* Kalle Urheim: *[[Ruodjo / Sacred breath from the Tundra]]* (2016)
* Anne Nymo Trulsen: *Fjellterapi* (2024)
## Eksterne lenker
* 
* 
*  Neovision (hjemmeside)

## Referanser
Xerxes

**Xerxes** er navnet på flere herskere fra oldtiden, men har dessuten flere betydninger.

## Personer
*Xerxes I av Persia, hersker i oldtidens Persia.
*Xerxes II av Persia, hersker i oldtidens Persia.
*Xerxes av Armenia, hersker i oldtidens Armenia.

## Kultur
*''Xerxes'' (opera) (*Serse*), en opera fra 1738 av Georg Friedrich Händel.
*''Xerxes'' (TV-serie), en svensk miniserie fra 1988.
Ving (ishockey)

**Ving** er en betegnelse innen ishockey som beskriver de to spillerne som sammen med senteren utgjør angrepsrekken. Vingene blir ofte omtalt som **venstre ving** og **høyre ving** alt etter hvilken side av senteren de primært befinner seg.

## Beskrivelse
Vingene er angrepsspillere som i hovedsak har til oppgave å spille på hver sin side av isen. Vingene er ofte offensive spillere som skal score målene og fullføre angrepet oppbygd av senteren, men kan også selv være playmakeren og oppbygge angrepsspillet. I tillegg er de ofte involvert i det fysiske spillet langs vantet.

I forsvarsspillet så er det vingenes oppgave å dekke opp motstanderens backer, forhindre pasninger, og eventuelt legge press på puckfører. Hvis vingene får pucken i forsvarssonen så kan vingen enten passe den til en medspiller, skyte pucken for å få den ut av sonen eller dumpe pucken inn i offensiv sone for å gi mulighet for å bytte spillere. Det siste er spesielt vanlig når laget er i undertall. Alternativt så kan ved å passe den til en medspiller eller føre pucken selv forsøke å kontre gjennom et «breakaway» (man er alene med motstanderens målvakt) eller «odd man rush» (det er flere angripende spillere enn forsvarende spillere).

## Kjente vinger
* Aleksandr Ovetsjkin
* Patrick Kane
* Jaromír Jágr
* Teemu Selänne
* Mats Zuccarello
* Patrick Thoresen

## Se også
* Angrepsspiller (ishockey)
* Senter (ishockey)
Nysa (Polen)

**Nysa** (tysk: *Neisse* eller *Neiße*) er en by i Opole voivodskap i det sørvestlige Polen som ligger langs elven Nysa Kłodzka. Byen er administrasjonssenteret for fylket (powiat) Nysa.

Nysa ble grunnlagt i 1223. Fra 1290 til 1810 var den residensby i Wrocław erkebispedømme. I 1342 ble den, sammen med hertugdømmet Nysa, underlagt Kongeriket Böhmen. Etter den første schlesiske krig ble den i 1742 tilhørende kongeriket Preussen, hvor den i 1815 ble en del av provinsen Schlesien og i 1919 en del av provinsen Øvre Schlesien. Byen ble i 1945 innlemmet i Polen.

## Referanser


## Eksterne lenker
*
Antonio García Robledo

**Antonio Jesús García Robledo** (født 6. mars 1984 i La Llagosta i provinsen Barcelona) er en spansk håndballspiller. Han spiller på venstresiden for den franske klubben Paris Saint-Germain i den franske toppserien.

García  ble tatt ut til å spille for Spania under Sommer-OL 2012 i London, men på grunn av en skade i leggen måtte han trekke seg fra denne turneringen. Året etter deltok han i håndball-VM på hjemmebane og var ned på å sikre gullmedaljen.

## Referanser


## Eksterne lenker
* 
* 
*  Antonio Garcia Robledo – Profil på www.eurohandball.com
Magnus Alfred Waaler

**Magnus Alfred Waaler** (født 28. mars 1872 i Nes på Romerike, død 21. november 1955 i Lillestrøm) var en norsk prest. Han ble i 1909 sogneprest i Bjugn i Nord-Trøndelag og var landssekretær for Den norske santalmisjon fra 1913. Han var også redaktør for *[[Santalen]]* i perioden 1914–1925. Han ble residerende kapellan i Lillestrøm i 1925 og ble Lillestrøms første sogneprest da Lillestrøm ble et selvstendig prestegjeld i 1936. Waaler gikk av med pensjon i 1942. Et portrett malt av Moss Johnsen i 1942 henger i sakristiet i Lillestrøm kirke.

## Referanser
Prosphileurus

* Se systematisk inndeling

***Prosphileurus*** er en slekt av biller som hører til gruppen hornbiller i familien skarabider (Scarabaeidae).

## Utseende

## Utbredelse
Arten er vidt utbredt i Vest- og Sentral-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Prosphileurus* Kolbe, 1905
******** *[[Prosphileurus liberianus]]* (Dohrn, 1875)

## Eksterne lenker
*
Harald Schumacher

**Harald Anton «Toni» Schumacher** (født 6. mars 1954 i Düren, Vest-Tyskland) er en tidligere tysk fotballspiller og fotballtrener.

Han var målvakt på  og for det meste i 1. FC Köln. Han ble europamester i EM i 1980, og fikk sølv både i VM i 1982 og VM i 1986.

## Klubbkarriere
18 år gammel ble han tatt opp i Köln, og han ble der i 15 år. I denne perioden vant han Bundesliga en gang og cupen tre ganger. Han ble kåret til årets spiller i 1984 og 1986. Året etterpå byttet han klubb til rivalene Schalke 04, der han bare ble i en sesong. Han dro deretter til Fenerbahçe SK i Turkcell Süper Lig i 1988, og vant allerede i 1989 serien med laget. Han ble til 1991, da han dro til FC Bayern München, der han spilte i en sesong før han la opp. Han gjorde også et comeback for Borussia Dortmund på en kamp, den siste, som gjorde at han ble seriemester med laget i 1995-1996-sesongen.

## Landslag
Schumacher var Vest-Tysklands førstemålvakt fra 1979 til 1986. Han spilte alle kampene i EM i 1980, og slapp inn tre mål på fire kamper, to av dem på straffespark. Det ble også sølv i VM i 1982 og VM i 1986, da som kaptein. Han var også førstemålvakt i Vest-Tysklands noe mindre heldige EM i 1984.

### VM-semifinalen 1982
På tross av en lang og tro karriere i klubben og EM-gull, er Harald Schumacher sannsynligvis mest kjent for semifinalen mot  i 1982. Michel Platini frispilte Patrick Battiston, og Schumacher gikk ut for å ta ballen. De to kolliderte i hverandre, og Battiston fikk tenner slått ut, ble rammet av hjernerystelse og lå i koma. I ettertid regnes Schumachers fremferd som relativt brutal. Det ble imidlertid ikke dømt frispark i situasjonen, og Schumacher tok relativt raskt utspark rett etter at Battiston var båret ut. Kampen endte 3-3, og gikk til straffesparkkonkurranse, som Vest-Tyskland vant etter redning av Schumacher.

En fransk avis kåret etter en spørreundersøkelse Schumacher til tidenes mest forhatte tysker. Adolf Hitler kom på andreplass.

## Referanser


## Eksterne lenker
* 
* 
*
Erich Kühnhackl

**Erich Kühnhackl** (født 17. oktober 1950) er en tysk tidligere ishockeyspiller.

## Referanser


## Eksterne lenker
*
Vår Frue av tårene

**Vår Frue av tårene** *(Madonna del Pianto)* er en tittel på jomfru Maria og en minnedag som markeres den 24. januar i den katolske kirkes kalender. Denne og de to andre lignende titlene «Den smertefulle mor» og «Marias syv smerter» viser til smertefulle hendelser i hennes liv.

## Bakgrunn
Den 10. januar 1546 slåss to unge menn med kniv i en gate utenfor en kirke i Roma. Ut mot gaten hang det et maleri av jomfru Maria. Den ene mannen ropte på nåde i jomfru Maria sitt navn, og da den andre la fra seg kniven sin benyttet den første sjansen og drepte ham. På mirakuløst vis begynte da maleriet av Maria å gråte ekte tårer. Maleriet ble flyttet inn i kirken, som senere ble bygget om for å huse ikonet.

## Eksterne lenker
* katolsk.no: Vår Frue av tårene (1546)
Bjelland og Grindheim

**Bjelland og Grindheim kommune** (eller **Bjelland og Grindum**) er en tidligere kommune i Vest-Agder. Kommunen eksisterte fra 1837 til 1901.

De eldre kommunale arkivkildene for kommunen finnes i dag hos Arkivsenter sør IKS. Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## Historikk
*1837-1901 Bjelland og Grindheim kommune
*1902-1963 Bjelland og Grindheim egne kommuner hver for seg
*1964 Bjelland slått sammen med Laudal og Øyslebø til Marnardal kommune 
*1964 Grindheim slått sammen med Konsmo til Audnedal kommune

## Eksterne lenker
*
Željko Musa

**Željko Musa** (født 8. januar 1986 i Mostar, Bosnia-Hercegovina) er en kroatisk håndballspiller. Han er strekspiller for klubben Vive Targi Kielce i den polske toppserien.

## Referanser


## Eksterne lenker
* 
* 
*  Profil på Vive Targi Kielces nettsider


Fil:Zeljko Musa 02.jpg
Fil:Zeljko Musa 03.jpg
Robbie Amell

**Robert Patrick Amell IV** (født 1988) er en canadisk skuespiller. Han er fetter av Stephen Amell, som også er skuespiller.

## Karriere
Robbie Amell er kjent for sin gjennombruddsrolle som Stephen Jameson i den amerikanske TV-kanalen The CWs fantasyserie *[[The Tomorrow People]]*, hvor også Peyton List, Luke Mitchell og Mark Pellegrino spiller viktige roller. Serien ble tatt av lufta etter kun én sesong.

Han var også en fast del av *[[True Jackson, VP]]* i to sesonger. I tillegg har han spilt gjesteroller i en rekke andre TV-serier, som *[[Life with Derek]]*, *[[How I Met Your Mother]]*, *[[Brothers & Sisters]]*, *[[Revenge (TV-serie)|Revenge]]*, *[[Pretty Little Liars]]* og *[[Hawaii Five-0]]*.

Amell er også å se i en større gjesterolle i en annen The CW-serie, *[[The Flash (TV-serie)|The Flash]]*, som Ronnie Raymond/Firestorm. Denne serien eksisterer for øvrig i samme «univers» som *[[Arrow (TV-serie)|Arrow]]*, der fetter Stephen Amell har hovedrollen. I 2015 spilte han den mannlige hovedrollen i tenåringskomedien *[[The Duff]]*. I 2016 spiller han i komedien *[[Nine Lives (film)|Nine Lives]]* med Kevin Spacey og Jennifer Garner.

## Eksterne lenker
* 
*
Luis María Linde

**Luis María Linde de Castro ** (født 1945 i Madrid) er en spansk økonom som var sentralbanksjef for Spanias bank fra juni 2012 til juni 2018.

## Utdanning og yrkeskarriere
Linde er utdannet (*Graduate*) innen sosialøkonomi ved Universidad de Madrid. 

Han begynte å arbeide i det spanske handelsdepartementet i 1969, der han jobbet fram til 1973. Fra 1974 til 1978 arbeidet han ved det spanske handelskontoret i Moskva, før han returnerte til Spania og ble Teknisk Generalsekretær i Økonomi- og Handelsdepartementet der han arbeidet fra 1978 til 1982. 

I 1983 begynte han ved den spanske sentralbanken, som undergeneraldirektør i utlandsavdelingen (*Departamento de Extranjero*), før han i 1987 ble generaldirektør for internasjonale affærer. Fra 1987 til 1993 var han også sentralbankens representant i EUs sentralbankkomité (Committee of Alternates of the Governors), og han var også direktør for Official Credit Institute fra 1989 til 1992. Han var sentralbankens representant i European Monetary Institute (forløperen til Den europeiske sentralbank fra 1994 til 1998, og videre i Den europeiske sentralbank fram til 2000. 

Han forlot sentralbanken i 2005, for å jobbe for Den interamerikanske utviklingsbanken i Washington. Der jobbet han fram til 2008, og var tilbake i sentralbanken igjen fra 2009, som rådgiver for ledergruppen for internasjonale saker (*General International Affairs*). I 2012 ble han forfremmet til sentralbanksjef, og overtok da etter Miguel Ángel Fernández Ordóñez. I juni 2018 overtok Pablo Hernández de Cos stillingen som sentralbanksjef. 

## Referanser


## Eksterne lenker
* Spanias bank – Luis M. Linde
Knut Marius Djupvik

**Knut Marius Djupvik** (født 1988) er en norsk musiker fra Tomrefjord i Møre og Romsdal, bosatt i Oslo. Han er artist under navnet Knut Marius og er tidvis vokalist i gruppene Red Hot og Soultrain. 

Djupvik ble først kjent som semifinalist i Idol 2005 (sesong 3) som 16 åring. Han vant deretter sangkonkurransen *[[The Voice – Norges beste stemme|The Voice]]* på TV 2 i 2013 og senere sangkonkurransen *[[Stjernekamp]]* på NRK i 2020.

## Biografi
Knut Marius Djupvik er fra Tomrefjord, og i 2012 fullførte han en mastergrad i rytmisk musikk ved Universitetet i Agder. Etter endt utdanning flyttet han til Oslo.

I 2013 vant han *The Voice – Norges beste stemme*. I 2014 slapp han EP'en *SET* med den tilhørende singelen «*Easy*», og i november 2016 kom singelen «*Satisfy You*». 

Djupvik har siden fylt rollen som Judas i *Jesus Christ Superstar* to ganger og vært med i ABBA-showet «*Thank You for the Music*». Djupvik hadde også en av hovedrollene i *Chess* høsten 2018 som sjakkspilleren Freddie. 

I 2018, 2019 og 2020 var han på juleturné med Ole Edvard Antonsen. I tillegg reiser han rundt som soloartist med ulike orkestre, band og kor og figurerer som frontmann i 11-mannsbandet RED HOT.

Høsten 2020 vant han *Stjernekamp* på NRK og i 2024 var han med i sesong 5 av realityserien ''Kompani Lauritzen''.

## Diskografi
### Album
* 2023 «6393» 
* 2014 *Set* (EP)

### Singler
* 2022 «Komme heim»
* 2021 «Ærlig»
* 2021 «Ny Dag»
* 2021 «Ikkje gå d vill»
* 2020 «He du prøvd å elske»
* 2020 «Kan du hjelpe me å hjelpe»
* 2020 «Fred og ro» (med Kjell Bigset)
* 2019 «O Helga Natt»
* 2016 «Satisfy you»
* 2014 «Easy»
* 2013 «Blått gull»
* 2013 «Run»
### Album med Red Hot
* 2016 *Sosial Medicine*
* 2010 *My arrival* (EP)
* 2008 *Hotter than Georgia Asphalt* (Live-album med gjest Vidar Busk)

### Singler med Red Hot
* 2019 «Makes Me Sing»
* 2017 «Lamborghini»
* 2017 «Beggin'»
* 2017 «Crazy Madness»
* 2017 «Space and Time»
* 2016 «Way Back Home»
* 2015 «So Damn Sophisticated»

## Priser og utmerkelser
* Årets Romsdaling 2020  i Romsdal Budstikke
* Vinner av stjernekamp 2020
* Vinner av The Voice 2013

## Referanser


## Eksterne lenker
* 
* 
* 
*
Alexa Vega

**Alexa Ellesse Pena-Vega** (født Alexa Ellesse Vega 27. august 1988 i Miami i Florida), bedre kjent som Alexa Vega, er en amerikansk skuespiller.

Vega er best kjent for å spille Carmen Cortez i samtlige fire *[[Spy Kids]]*-filmer. I de tre første, *[[Spy Kids]]* (2001), *[[Spy Kids 2: The Island of Lost Dreams]]* (2002) og *[[Spy Kids 3-D: Game Over]]* (2003), spilte hun en av hovedrollene, mens hun hadde en birolle i *[[Spy Kids 4: All the Time in the World]]* (2011). Hun var også med i *[[Machete Kills]]* (2013) som KillJoy.

I 2014 giftet hun seg med Carlos Pena jr. fra boybandet Big Time Rush.

## Filmografi

## Referanser


## Eksterne lenker
* 
*
Eva Scheer

**Eva Scheer** (født 13. mars 1915 i Christiania, død 22. juni 1999 i Oslo) var en norsk forfatter og journalist.

## Biografi
Scheers familie innvandret fra Litauen (da en del av Russland) til Norge i 1905. Hun var kjent for bøkene sine med handling fra det litauiske shtetl-miljøet. I 2015 utga Jødisk Museum i Oslo i samarbeid med forlaget Press boken *Jødiske fortellinger. Fra shtetl til Grünerløkka*, en samling av Scheers gjenfortellinger av historier hun hadde hørt av sin bestemor Golde Scheer. Golde Scheer var født i Litauen og bodde en tid i Argentina før hun slo seg ned i Norge. Golde Scheer og andre familiemedlemmer døde i Auschwitz i 1942. Eva Scheer flyktet til Sverige like før deportasjonene høsten 1942. Scheer var også en sentral skikkelse i utstillingen «Kvinner i jiddish kultur», som ble vist i Jødisk Museum i Oslo i perioden 14. juni-16. august 2015.

## Bibliografi
### Fagbøker
* 1951 &ndash; *Vi møttes i Jerusalem*. Oslo : 1951.
* 1967 &ndash; *Israel : dobbelt-løftets land*. Oslo : Aschehoug, 1977. 

### Skjønnlitteratur
* 1948 &ndash; *Vi bygger i sand*. Oslo : Tiden, 1948.
* 1979 &ndash; *Papirbroen: Jødisk drøm og virkelighet*. Oslo : Luther, 1979. ISBN 82-531-3225-5 
* 1981 &ndash; *Tre er fedrene, fire mødrene*. Oslo : Aschehoug, 1981. ISBN 82-03-10462-2 
* 1982 &ndash; *En smak av vintreets frukt*. Oslo : Aschehoug, 1982. ISBN 82-03-10779-6 
* 1983 &ndash; *Hundene gjør ved vanningsstedet*. Oslo : Aschehoug, 1983. ISBN 82-03-11197-1
* 2015 &ndash; *Jødiske fortellinger. Fra shtetl til Grünerløkka*. Oslo: Forlaget Press, 2015.  ISBN 9788275477833 

### Oversettelser og gjendiktninger
* 1977 &ndash; *Posene på gjerdestolpen: jødiske sagn og eventyr*. Gjendiktet av Eva Scheer. Oslo : Luther, 1977. ISBN 82-531-3202-6 

### Barnebøker
* 1954 &ndash; *Teddybjørn på bølgelengde*. Oslo : 1954.

## Referanser
Leiria

**Leiria** er en bykommune i det sentrale Portugal i distriktet Leiria  i den historiske provinsen Estremadura. Den har 126&nbsp;879 innbyggere (2011) og har turistisk betydning som utgangspunkt fot utflukter til Fátima, Alcobaça og Batalha.

## Historie
Leiria vokste frem fra romerbyen Collipo, som var grunnlagt i 1. århundre før Kristus. I 1135 erobret den første portugisiske konge, Alfonso I, byen fra maurerne under Reconquistaen. Han og hans etterfølger Sancho I befestet byen og bygde borgen. Portugals sjette konge, Denis, bygde en kongelig residens der på 1300-tallet. Han gav byen i len til sin hustru Elisabeth av Portugal. Johann I bygde i slutten av 1400-tallet et kongelig palass og den gotiske kirken *Igreja de Nossa Senhora da Pena* innenenfor borgmurene. Leiria fikk byrettigheter i 1545 og ble samtidig katolsk bispesete. På sent 1500-tall ble katedralen bygd.

## Sogn
Kommunen består siden 2013 av 18 sogn (freguesias):

## Befolkningsutvikling

## Referanser




## Eksterne lenker
* 
* Fotos
* 2009 European Team Championships
* Offisiell flerspråklig turistguide for området
Daryl Sabara

**Daryl Christopher Sabara** (født 14. april 1992 i Torrance i California) er en amerikansk skuespiller.

Sabara er best kjent for å spille Juni Cortez i samtlige fire *[[Spy Kids]]*-filmer. I de tre første, *[[Spy Kids]]* (2001), *[[Spy Kids 2: Island of Lost Dreams]]* (2002) og *[[Spy Kids 3-D: Game Over]]* (2003), spilte han en av hovedrollene, mens han hadde en birolle i *[[Spy Kids 4: All the Time in the World|Spy Kids: All the Time in the World]]* (2011).

Han har også vært med i andre kjente filmer, som *[[Polarekspressen (film)|Polarekspressen]]* (2004), *[[A Christmas Carol (2009)|A Christmas Carol]]* (2009), *[[Machete (film)|Machete]]* (2010) og *[[John Carter (film)|John Carter]]* (2012).

Daryl er tvillingbror av Evan Sabara, som også er skuespiller.

## Filmografi

## Referanser


## Eksterne lenker
*
Hans-Peter Briegel

**Hans-Peter Briegel** (født 11. oktober 1955 i Kaiserslautern) er en vesttysk tidligere fotballspiller, for det meste midtbanespiller,  og fotballtrener.

Briegel var en kraftfull midtbanespiller som ble regnet blant s landslagsprofiler. Han ble europamester i 1980 og spilte en betydelig rolle i Vest-Tysklands vei til finale i VM i 1982 og 1986. På klubbnivå spilte han mestparten av karrieren for  FC Kaiserslautern.

Som trener har han vært i flere klubber, inkludert  og . 
## Referanser


## Eksterne lenker
* 
*
Henry Stokmo

**Henry Johannes Stokmo** (født 6. februar 1927, død 14. januar 2014) var en norsk fagforeningsmann, kjent som streike- og fagforeningsleder i Oslo Sporveier.

Stokmo kom i medias søkelys i 1970, da han ledet den store  Sporveisstreiken som lammet størstedelen av kollektivtrafikken i Oslo. Da de streikende demonstrerte utenfor administrasjonens lokaler på Tøyen var det Stokmo som holdt appell, og som sammen med Bjørgulv Froyn frontet streiken utad. Aksjonen ble dømt ulovlig, men Stokmo tilskrives mye av æren for at sporveisbetjeningen fikk gjennomslag for mange av sine krav. I streikebevegelsen på 1970-tallet var Stokmo også  sentral i arbeidet med de såkalte streikestøttekomiteene.

Stokmo var i adskillige år tillitsvalgt i sporveien, og ledet Oslo Sporveisbetjenings Forening i hele 13 år.

Politisk var Stokmo hjemmehørende på venstresiden. Han var blant initiativtakerne til opprettelsen av Arbeiderkomiteen mot EEC og dyrtid høsten 1970, en organisasjon som var aktiv på nei-siden fram til folkeavstemningen om EF-medlemskap i 1972. Han var også aktiv i Marxist-Leninistiske Grupper, forløperen til AKP(m-l).

## Referanser


## Eksterne lenker
* Stokmo taler under streiken i 1970, bilde fra Arbeiderbevegelsens arkiv
Polybaphes

* se systematisk inndeling

***Polybaphes*** er en slekt av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).

## Beskrivelse
Middelsstore gullbasser. Disse artene er ikke metallisk fargede, men svarte eller brunsvarte med gule eller oransje tegninger.

## Levevis
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene.
De voksne av mange arter besøker ofte blomster i godt vær, men holder seg skjult når det er overskyet.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *Polybaphes* Kirby, 1827
********* *[[Polybaphes abyssinica]]* Schürhoff, 1935 
********* *[[Polybaphes angustata]]* (Lansberge, 1882)
********* *[[Polybaphes balteata]]* (DeGeer, 1778)
********* *[[Polybaphes bella]]* (Kraatz, 1883)
********* *[[Polybaphes bipunctata]]* (Lansberge, 1882)
********* *[[Polybaphes fasciola]]* (Kraatz, 1900)
********* *[[Polybaphes nigriceps]]* (Westwood, 1874)
********* *[[Polybaphes sanguinolenta]]* (Olivier, 1789)
********* *[[Polybaphes scalaris]]* (Gory & Percheron, 1833)
********* *[[Polybaphes schoutedeni]]* (Moser, 1910)
********* *[[Polybaphes subfasciata]]* (Swederus, 1787)
********* *[[Polybaphes tigrina]]* (Arrow, 1909)
********* *[[Polybaphes viridana]]* Moser, 1913
********* *[[Polybaphes zanzibarica]]* (Raffray, 1877)

## Eksterne lenker
* 
* Liste over artene